《送杨大年知处州二首》
宋代·钱若水

夫子厌承明，还求领郡行。
两章干负扆，数刻对延英。
岂独彩衣乐，兼为昼锦荣。
圣朝循吏传，首得见君名。

作者简介：（960—1003）河南新安人，字澹成，一字长卿。太宗雍熙二年进士。淳化初，以文学高第召试，擢秘书丞、直史馆。历知制诰、翰林学士、知审官院。至道初以右谏议大夫同知枢密院事。真宗即位，加工部侍郎。奉诏修《太宗实录》，重修《太祖实录》。从幸大名，陈御敌安边之策。后拜并代经略使、知并州事。雅善谈论，尤轻财好施，所至称治。卒谥宣靖。有集。